CELEX: C2004/273/02
Language: sl
Date: 2004-11-06 00:00:00
Title: Sodba Sodišča (drugi senat) z dne 16. septembra 2004 v zadevi C-465/01: Komisija Evropskih skupnosti proti Republiki Avstriji (Neizpolnitev obveznosti države — Prosto gibanje delavcev — Državljani Unije ali Evropskega gospodarskega prostora — Državljani tretjih držav, povezanih z Skupnostjo s sporazumom — Izvolitev v delavske zbornice in svete delavcev — Načelo prepovedi diskriminacije glede delovnih pogojev)

6.11.2004   
            
            
               SL
            
            
               Uradni list Evropske unije
            
            
               C 273/1
            
         
      SODBA SODIŠČA
   
   (drugi senat)
   z dne 16. septembra 2004
   v zadevi C-465/01: Komisija Evropskih skupnosti proti Republiki Avstriji (1)
   
   (Neizpolnitev obveznosti države - Prosto gibanje delavcev - Državljani Unije ali Evropskega gospodarskega prostora - Državljani tretjih držav, povezanih z Skupnostjo s sporazumom - Izvolitev v delavske zbornice in svete delavcev - Načelo prepovedi diskriminacije glede delovnih pogojev)
   (2004/C 273/02)
   Jezik postopka: nemščina
   V zadevi C-465/01, Komisija Evropskih skupnosti (zastopnik: J. Sack) proti Republiki Avstriji (zastopnik: H. Dossi), katere predmet je tožba zaradi neizpolnitve obveznosti iz člena 226 ES, vložena 4. decembra 2001, je Sodišče (drugi senat) v sestavi C.W.A. Timmermans, predsednik senata, R. Schintgen (poročevalec), sodnik, R. Silva de Lapuerta, sodnica, P. Kuris in G. Arestis, sodnika, generalni pravobranilec: F.G. Jacobs, sodni tajnik R. Grass, dne 16. septembra 2004 razglasilo sodbo, katere izrek se glasi kot sledi:
   
               1.
            
            
               
                           a)
                        
                        
                           S tem, da je Republika Avstrija odrekla pravico biti izvoljen v delavske zbornice delavcem, ki so državljani drugih držav članic Evropske unije ali Evropskega gospodarskega prostora, ni izpolnila obveznosti iz člena 39 ES in člena 8 Uredbe Sveta št. 1612/68 (EGS) z dne 15. oktobra 1968 o prostem gibanju delavcev v Skupnosti, spremenjene z Uredbo Sveta (EGS) št. 2434/92 z dne 27. julija 1992, kot tudi iz člena 28 Sporazuma o Evropskem gospodarskem prostoru.
                        
                     
                           b)
                        
                        
                           S tem, da je Republika Avstrija odrekla pravico biti izvoljen v svet delavcev in v plenarno skupščino delavske zbornice delavcem, ki so državljani tretje države, s katero je Skupnost sklenila sporazum, ki vsebuje načelo prepovedi diskriminacije glede delovnih pogojev teh delavcev, ki zakonito opravljajo poklic v državi članici, ni izpolnila obveznosti iz določb sporazuma.
                        
                     
         
               2.
            
            
               Republiki Avstriji se naloži plačilo stroškov.
            
         
      (1)  UL C 84, 6.4.2002.